ΑΔΕΙΑ ΧΡΗΣΗΣ ΛΟΓΙΣΜΙΚΟΥ 
(ΓΙΑ ΟΛΟΚΛΗΡΟ ΤΟΝ ΚΟΣΜΟ ΕΚΤΟΣ ΕΥΡΩΠΗΣ, ΑΦΡΙΚΗΣ ΚΑΙ ΜΕΣΗΣ ΑΝΑΤΟΛΗΣ)

Το παρόν νομικό έγγραφο αποτελεί ένα συμφωνητικό μεταξύ του τελικού χρήστη (δηλ. εσάς) και της Wacom Technology Corporation (εφ' εξής "Wacom").

1. Εκχώρηση αδείας χρήσης. Το προϊόν που συνοδεύεται από το παρόν περιλαμβάνει προγράμματα ηλεκτρονικού υπολογιστή που βρίσκονται ενσωματωμένα στο υλικολογισμικό του και στη δισκέτα ή τον δίσκο CD-ROM που το συνοδεύουν (εφ' εξής "Λογισμικό"). Το Λογισμικό σάς παρέχεται με άδεια χρήσης, δεν πωλείται σε σας, και προορίζεται για χρήση αποκλειστικά με προϊόντα της Wacom σύμφωνα με τους όρους της παρούσας Αδείας χρήσης. Η Wacom διατηρεί κάθε δικαίωμα που δεν σας έχει εκχωρήσει ρητά με το παρόν. Η Wacom σάς εκχωρεί το μη αποκλειστικό δικαίωμα χρήσης του παρόντος αντιγράφου του Λογισμικού σε συνδυασμό με ένα προϊόν της Wacom σε μία και μόνη τοποθεσία.

2. Κυριότητα επί του Λογισμικού. Παρ' όλο που είναι δυνατό να είστε εσείς ο κάτοχος του προϊόντος στο οποίο έχει αρχικώς εγγραφεί το Λογισμικό, η Wacom διατηρεί την κυριότητα επί του ίδιου του Λογισμικού. Με το παρόν αποδέχεστε ότι το εν λόγω Λογισμικό βρίσκεται στην κυριότητα της Wacom και περιέχει πολύτιμες επιστευτικές και μη δημοσιευμένες πληροφορίες που αναπτύχθηκαν ή αποκτήθηκαν από την Wacom με μεγάλο κόστος, όπως μεταξύ άλλων αλγορίθμους επεξεργασίας δεδομένων, καινοτομίες και βασικές ιδέες. Το εν λόγω Λογισμικό προστατεύεται από τη νομοθεσία περί πνευματικής ιδιοκτησίας και άλλους ομοσπονδιακούς και πολιτειακούς νόμους (Η.Π.Α.). Με το παρόν συμφωνείτε να καταβάλλετε κάθε εύλογα δυνατή προσπάθεια για να προστατέψετε το εν λόγω Λογισμικό από τυχόν μη εξουσιοδοτημένη αναπαραγωγή, διανομή, αποκάλυψη, χρήση ή δημοσίευση.

3. Περιορισμοί αντιγραφής. Απαγορεύεται ρητά η μη εξουσιοδοτημένη αντιγραφή του Λογισμικού.

4. Περιορισμοί χρήσης. Απαγορεύεται η απομεταγλώττιση, η αντίστροφη συμβολομετάφραση, η αποσυμβολομετάφραση ή η αντίστροφη ανάλυση του εν λόγω Λογισμικού.

5. Λήξη ισχύος. Η παρούσα Άδεια χρήσης παραμένει σε ισχύ μέχρι την καταγγελία της. Η ισχύς της παρούσας Αδείας χρήσης τερματίζεται αυτόματα χωρίς προειδοποίηση από την Wacom, σε περίπτωση που δεν συμμορφωθείτε με οποιονδήποτε από τους όρους της εν λόγω Αδείας χρήσης.

6. Διάφορα. Η παρούσα Άδεια χρήσης διέπεται από τη νομοθεσία των Η.Π.Α. και της Πολιτείας της Ουάσινγκτον, με εξαίρεση τις Ασιατικές χώρες του Ειρηνικού όπου διέπεται και από τη νομοθεσία της Ιαπωνίας.

ΑΔΕΙΑ ΧΡΗΣΗΣ ΛΟΓΙΣΜΙΚΟΥ 
(ΓΙΑ ΕΥΡΩΠΗ, ΑΦΡΙΚΗ ΚΑΙ ΜΕΣΗ ΑΝΑΤΟΛΗ)

Σημαντική γνωστοποίηση προς τους πελάτες

Το προϊόν αυτό περιέχει προγράμματα υπολογιστή, τα οποία προστατεύονται από τη νομοθεσία περί πνευματικής ιδιοκτησίας (εφ' εξής "Λογισμικό"), τα οποία αποτελούν αναφαίρετη πνευματική ιδιοκτησία της WACOM Europe GmbH (εφ' εξής "WACOM"). Το εν λόγω Λογισμικό είναι ενσωματωμένο τόσο μέσα στο προϊόν όσο και στα συνοδευτικά μέσα αποθήκευσης δεδομένων. Με την αγορά του προϊόντος αυτού από τον αντιπρόσωπο, δεν αποκτάτε το λογισμικό της WACOM ούτε τα σχετικά δικαιώματα χρήσης αυτού. Η WACOM εκχωρεί σε σας, τον χρήστη, το δικαίωμα να χρησιμοποιείτε το εν λόγω Λογισμικό αποκλειστικά σε συμφωνία με τους όρους της παρούσας Αδείας χρήσης λογισμικού. Με την αγορά του εν λόγω προϊόντος, αποδέχεστε τους όρους της παρούσας Αδείας χρήσης.

Δικαίωμα χρήσης του Λογισμικού

Η WACOM εκχωρεί στον πελάτη μια προσωπική, μη αποκλειστική άδεια χρήσης του Λογισμικού αποκλειστικά σε συνδυασμό με το εν λόγω προϊόν και για τον ορθό χειρισμό αυτού. Επιτρέπεται η μεταβίβαση της παρούσας Αδείας χρήσης σε τρίτον, μόνον σε συνδυασμό με το εν λόγω προϊόν.

Η χρήση του εν λόγω Λογισμικού περιλαμβάνει αποκλειστικά την μόνιμη ή προσωρινή, πλήρη ή μερική αντιγραφή του λογισμικού μέσω φόρτωσης, εμφάνισης, εκτέλεσης, μετάδοσης ή αποθήκευσης, για τον σκοπό της εκτέλεσης των εντολών και των δεδομένων που περιέχει ή για την παρατήρηση, την εξέταση ή τη δοκιμή των λειτουργιών του λογισμικού. 

Ο πελάτης απαγορεύεται να εκχωρεί άδεια χρήσης, να εκμισθώνει ή να δανείζει το εν λόγω Λογισμικό σε τρίτους ούτε να επιτρέπει σε τρίτους την προσπέλαση του Λογισμικού με οποιονδήποτε άλλον τρόπο. Ο πελάτης απαγορεύεται να αντιγράφει, να τροποποιεί, να μεταδίδει ή να επεξεργάζεται το λογισμικό, εκτός από την δημιουργία αντιγράφου ασφαλείας και για τους σκοπούς που περιγράφονται στο Άρθρο 2 ανωτέρω, χωρίς την προηγούμενη έγγραφη έγκριση της WACOM. Ο πελάτης απαγορεύεται να απομεταγλωττίζει το Λογισμικό. Εάν το λογισμικό περιέχει διασυνδέσεις για το λογισμικό οι οποίες δεν παρέχονται από την WACOM, η WACOM υποχρεούται να κοινοποιήσει τις απαραίτητες πληροφορίες στον πελάτη μετά από σχετικό αίτημα, με την προϋπόθεση ότι ο πελάτης μπορεί να αποδείξει ότι δικαιούται να χρησιμοποιεί το λογισμικό και ότι συμφωνεί να καταβάλει τυχόν έξοδα αντιγραφής και ταχυδρομικής αποστολής.